Hyakinthos

Hyakinthos (starogr. Ὑάκινθος – Hyakinthos, ) je v gréckej mytológii syn spartského kráľa Amykla a jeho manželky Diomédy.Apollodoros, Kronika, 3,10,3. Niektoré zdroje uvádzajú, že otcom bol spartský kráľ Oibalos.Hyginus, Fabulae, 271.

Hyakinthos bol veľmi krásny muž, nebolo teda divu, že sa jeho priateľom stal boh Apolón. Boh západného vetra Zefyros o jeho priazeň tiež usiloval, ale Hyakinthos si ho nevšímal.

Niektoré antické zdroje uvádzajú, že ešte pred Apolónom bol Hyakinthovým priateľom slávny grécky básnik Thamyris. O týchto mužoch sa tvrdilo, že to boli prví muži, ktorí boli milencami.Pausanias, Periégésis tés Hellados, 1,3,3.  Apolón sa však Thamyrida ľahko zbavil. Chválenkár Thamyris o sebe rozširoval, že v speve prekoná aj samotné Múzy. Apolón to Múzam povedal a Thamyridov osud bol spečatený. V súťaži, ktorá nasledovala Thamyris s Múzami samozrejme prehral a tie ho potom potrestali tak, že ho zbavili zraku, hlasu i pamäte.

Apolón prichádzal do Sparty za Hyakinthom často. Voľné chvíle trávili súťažením v zdatnosti a obratnosti. Keď raz spolu súťažili v hode diskom, prizerajúci sa žiarlivý Zefiros zrazil nechtiac letiaci disk na Hyakinthovu hlavu a spôsobil mu také zranenie, ktoré už nevedel zaceliť ani boh Apolón a Hyakinthos zraneniu podľahol.Filostratos St., Picturis, 1,24. Nešťastný Apolón sa zaprisahal, že na svojho priateľa nikdy nezabudne a aby si ho pamätali aj ľudia, z jeho vytečenej krvi nechal vyrásť kvet, ktorý sa dodnes volá hyacint.náhľad|200px|Hyacint

Jeho otec Amyklas nariadil, aby sa v Sparte na jeho počesť každé leto konala slávnosť Hyakinthia.Ovidius, Metamorphoses, 10,209. Táto slávnosť sa potom konala každoročne a trvala tri dni. Prvý deň sa smútilo za Hyakinthovou smrťou a ďalšie dva dni sa oslavovalo jeho znovuzrodenie v podobe kvetiny. Aj keď Hyakinthos nebol bohom, centrom jeho kultu bol v Apolónov chrám v meste Amyklai.Strabón, Geographica, VI,3,278.

 Referencie 

 Literatúra 


Kategória:Postavy gréckej mytológie
Kategória:Sparta